2019: Ba zan taba yaudarar Atiku ba – Dankwambo ▷ Legit.ng
2019: Ba zan taba yaudarar Atiku ba – Dankwambo
8 months ago 3374 views by Abubakar Nura Bala
- Gwamna Ibrahim Dankwambo ya yi watsi da rade-radin cewa yana hada kai da gwamna Aminu Tambuwal domin su yaudari Atiku
- Dankwambo ya bayar da tabbacin cewa yana tare da tsohon mataimakin shugaban kasar, sannan yayi alkawarin kawo masa yankin arewa maso gabas baki daya a zabe mai zuwa
Gwamnan jihar Gombe, Alhaji Ibrahim Dankwambo ya yi watsi da rade-radin cewa yana hada kai da gwamnan jihar Sokoto, Aminu Tambuwal domin su yaudari dan takarar shugaban kasa a jam’iyyar Peoples Democratic Party (PDP), Alhaji Atiku Abubakar.
A cewar jaridar ThisDay, Dankwambo ya bayar da tabbacin cewa yana tare da tsohon mataimain shugaban kasar, sannan yayi alkawarin kawo masa yankin arewa maso gabas baki daya a zabe mai zuwa.
Legit.ng ta tattaro cewa gwamnan jihar Gombe wanda ya kuma kasance shugaban kungiyar kamfen din Atiku a arewa maso gabas yayi Magana ne ta hannun babban mai bashi shawara a kafofin watsa labarai, Alhaji Junaid Usman Abubakar.
KU KARANTA KUMA: Saad tsohon gwamnan Jigawa ya sauya sheka daga PDP zuwa APC
Kakakin gwamnan ya kara da cewa ubangidansa na da baki sosai a fadin arewa maso gabas, kasancewarsa wanda ya jajirce ya tsaya a PDP kuma wanda ya samu tarin nasarori a shekaru takwas da yayi yana mulki.
Tsafi karara: Hankula sun tashi yayin da wata matar aure ta rika aman sabbin kudi a Najeriya